Gempa bumi Osaka 2018

Gempa bumi Osaka 2018 merupakan sebuah insiden gempa bumi yang berlaku di Wilayah Osaka pada 7:58 pagi (Waktu Piawai Jepun) pada 18 Jun 2018 dan dicatatkan pada skala 5.5 pada skala magnitud momen. Sekurang-kurangnya lima orang maut dan 375 orang lagi dilaporkan cedera.

Latar belakang 
Pusat gempa bumi tersebut berada berdekatan bandar Takatsuki di utara Osaka, pada kedalaman 15.4 km. Gempa bumi ini mencatatkan bacaan setinggi Skala 6 (Lemah) dalam skala Shindo dalam beberapa bandar termasuk Osaka, Takatsuki dan bandar-bandar lain di wilayah itu.

Kesan 

Gempa bumi tersebut menyebabkan sekurang-kurangnya 170,000 buah rumah di wilayah Osaka dan Hyogo terputus bekalan elektrik. Selain itu, sekurang-kurangya 472 buah bangunan mengalami kerosakan, terutamanya di wilayah Osaka.

Selain itu, sistem pengangkutan di kawasan yang terlibat juga terjejas dengan lebih 60 perjalanan Shinkansen terpaksa dibatalkan dan lapangan terbang serta lebuh raya ditutup secara sementara. Sebanyak 518 pusat pemindahan pula dibuka untuk mangsa setakat 5 petang (waktu tempatan) pada hari itu untuk mangsa terlibat.

Rujukan 

2018 di Jepun
Gempa bumi 2018
Gempa bumi di Jepun